เมนส์ไม่มาหลายวันแล้วค่ะ ซื้อตรวจมาขึ้นขีดc ปวดท้องน้อยหลายวัน เจ็บหัวนม แต่ประจำเดือนก็ไม่มา เป็นเพราะอะไรป่าวคะ
สวัสดีค่ะ ประจำเดือนที่ไม่มาและถือว่ามาช้าผิดปกติคือช้ากว่า 35 วันนับจากรอบก่อน โดยประจำเดือนที่ไม่มานั้นอาจจะมีสาเหตุมาจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยควรตรวจการตั้งครรภ์ให้แน่ใจก่อนอันดับแรกค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลและหาสาเหตุอื่นๆที่เป็นไปได้โดยแพทย์ต่อไป ในขณะนี้ไม่ซื้อยาปรับฮอร์โมนใดๆมาใช้เอง